OzLabs/hebrew-wiki-articles huggingface dataset:
הסדר הקורינתי

הסדר הקורינתי הוא אחד משלושת הסדרים הקלאסיים באדריכלות יוון העתיקה. סדר זה התפתח משני הסדרים היווניים האחרים, הדורי והאיוני, והוא היה נפוץ במיוחד באדריכלות הרומית לעומת זו היוונית.

המאפיין הבולט ביותר בסגנון זה הוא כותרת העמודים הקישוטית העשויה תבליטי עלים. העלים הם עלי צמח האקנתוס (קוציץ, Acanthus) וכך גם מכונים תבליטי האבן. את הכותרת הקורינתית המציא הפסל היווני קאלימאכוס. על פי האדריכל והסופר הרומי מרקוס ויטרוביוס פוליו, אשר תיעד את הסדרים הקלאסיים בספרו "De Architectura", האגדה מספרת כי מקור השראתו של קאלימאכוס לכותרת היה סלסלת קש שהונחה על יד קברה של ילדה מעל שיח אקנתוס קטן. בסלסלה היו כמה מצעצועיה, והם כוסו בלבנה מלבנית על מנת להגן עליהם מפני הגשם. אילוסטרציה של מקור ההשראה צוירה במאה ה-17 על ידי הצרפתי קלוד פרו (בתמונה).

הדוגמה העתיקה ביותר לשימוש בעמודים קורינתיים נמצאת במקדש אפולו אפיקוריוס בבסאי שבארקאדיה, שהושלם בשנת 420 לפנה"ס. המקדש נבנה אמנם על פי הסדרים האיוני והדורי, אך הופיע בו עמוד קורינתי אחד בודד במרכז אולמו המרכזי. ארכאולוגים משערים כי ייתכן שנבנה לראשונה כ"עמוד לדוגמה" בטרם ייעשה בו שימוש נרחב יותר. גם במקדשים היווניים שנבנו במאה השנים שלאחר מכן נעשה שימוש בעמודים קורינתיים, בעיקר בפנים המבנה. שימוש נרחב יותר בסדר הקורינתי בשלמותו נעשה בתקופה ההלניסטית ובתקופה הרומית. הרומאים אף פיתחו סדר משולב (Composite order) המשלב את עלי האקנתוס הקורינתיים עם הוולוטות של הכותרת האיונית.

הסדר הקורינתי עבר התפתחויות רבות בסגנונות אדריכלות אחרים באופן כזה שרוב חוקרי האדריכלות מתארים אותם כאסתטיים פחות. ככל הנראה, לאחר התפוררות האימפריה הרומית הלכה לאיבוד אוּמנות ייצור הכותרות הקורינתיות, ובדוגמאות שניתן למצוא כבר באדריכלות הביזנטית, נבנו עמודים המנסים לחקות את הכותרת הקורינתית ללא הצלחה להגיע לשלמות. אדריכלי הרנסאנס באיטליה גילו מחדש את הסגנון הקורינתי ושחזרו את השימוש בו. הסגנון היה פופולרי במיוחד גם במבנים נאו-קלאסיציסטיים ובאדריכלות האמריקאית במאה ה-19 בפרט.
[[תרשים הסדר הקורינתי]]

== פרטים==
*[1] טימפנון
*[2] אקרוטריון
*[3] קרניז עליונה
*[4] קורונה (Corona) 
*[6] דנטיל (Dentil מלשון 'שיניים')
*[7] אפריז
*[13] ארכיטרב
*[14] כותרת
*[17] עמוד
*[18] חריצים (Flutes) 
*[19] סטילובטה
*[20] וולוטה (Volute)
*[22] תבליטי עלי אקנתוס
*[23] בסיס
*[24] טורוס

==גלריה==
<gallery mode="packed" heights="130">
CorinthOrdUsCap.jpg|הסדר הקורינתי
The Pantheon, Rome (14811596068).jpg|כותרות קורינתיות ב
Details of the St. Anne's Church in Warsaw - 01.JPG|כותרת קורינתית בכנסיית סנט אנה, ורשה
The Origin of the Corinthian Order, engraving.jpg|מקור ההשראה של כותרת העמוד הקורינתי בציור של 
</gallery>

==קישורים חיצוניים==

* 

קטגוריה:יוון העתיקה: אדריכלות
קטגוריה:אדריכלות קלאסית
קורינתי
לוהנגרין

לוהנגרין (גרמנית: Lohengrin) הוא גיבורהּ של אגדה גרמנית שנפוצה בימי הביניים, ושמתבססת על מעשייה קדומה לה בשם אביר הברבור.

הנוסח הקדום מופיע לראשונה בבית האחרון של הפואמה "פרציפל" (Parzival) מאת וולפרם פון אשנבך. בין השנים 1283–1290 הרחיב משורר אנונימי, שנמנה עם תלמידיו של פון אשנבך, את הסיפור לאפוס בן 8,000 שורות בקירוב. קורותיו של לוהנגרין מסופרים מפיו של פון אשנבך, בעת תחרות המשוררים שנערכה בטירת וארטבורג. 

לוהנגרין, בנו של פארסיפל, מאבירי הגביע הקדוש, חש בסירה רתומה לברבור לעזרתה של אלזה, הדוכסית מברבנט, על מנת לגונן עליה מפני אויביה. הוא נושא אותה לאשה, בתנאי שלא תשאל לשמו ולמוצאו. כשהיא מפרה את בקשתו הוא משיב אמנם על שאלתה, אך נעלם כלעומת שבא, בסירתו הרתומה לברבור. באפוס זה מסופרים גם מלחמותיו של לוהנגרין, לצידו של המלך הגרמני היינריך כנגד הכופרים.

ריכרד וגנר הלחין בין השנים 1846–1848 את האופרה "לוהנגרין". 

==גלריה==
<gallery>
תמונה:Lohengrin-kitsch.jpg|גלויה עם ציור של לוהנגרין, מסביבות שנת 1900, צייר לא ידוע
תמונה:Lohengrin.gif|לוהנגרין, בציורו של פרדיננד ליק
</gallery>

==ראו גם==
*אביר הברבור

==קישורים חיצוניים==

* הערך על אודות [http://www.1911encyclopedia.org/Lohengrin לוהנגרין], באנציקלופדיה בריטניקה 1911
* 

קטגוריה:מעשיות ואגדות
שלוש אמהות

שלוש אמהות הוא סרט קולנוע ישראלי, בבימויה של דינה צבי ריקליס. הסרט יצא לאקרנים בשנת 2006.

==תקציר העלילה==
הסרט מתאר את סיפורן של שלוש אחיות שנולדו כשלישייה: רוז, פלורה ויסמין, שגדלו במשפחה אמידה במצרים וזכו לביקורו וברכתו של המלך פארוק הראשון. הסרט עוסק במערכות היחסים של האחיות כיום, בהיותן בנות שישים, ובצעירותן. שלוש האחיות מספרות את סיפורן לרוחה, בתה של רוז.
האם נפטרה בצעירותה, עוד בזמן שהמשפחה גרה באלכסנדריה והאב מחליט לעבור עם בנותיו לתל אביב. שם הוא פותח חנות גדולה. רוז היא בעלת מזג חם, היא יוצאת עם בחור למרות התנגדותו של האב. נכנסת להריון, ובכך מקדמת את זמן הנישואין של כל שלוש האחיות. הסרט מלווה בשירתה של רוז הצעירה, אותה משחקת מירי מסיקה. ביום נישואיהן של שלוש האחיות, נפטר האב. על מערכת היחסים המסובכת בין שלוש האחיות אנו לומדים מתוך מפגשיהן עם רוחה (טלי שרון) בתה של רוז המבוגרת, בגילומה של גילה אלמגור. הדברים נאמרים אל מול מצלמתה של רוחה, והם גורמים לה מפח נפש, ועלולים לעצור את תהליך כניסתה להיריון, בו היא מתקשה עם יוני, בעלה.
הסרט בנוי בקטעי פלשבק אל העבר, בהתאם לדברי האחיות מול המצלמה של רוחה, ולאט אך בטוח נחשפת השלישייה, על שקריהן כלפי חוץ, וגם מעשים שלא ייעשו כלפי פנים. יסמין יולדת תאומים, דוד ואמנון. היא מעניקה לפלורה את אמנון, ולפני כן, פלורה משחקת בפני החברה, כאילו היא בהיריון, ומנפחת את בגדיה. אמנון מועבר מיסמין לפלורה, בגלל פציעתו של גבריאל בעלה, ואי יכולתם להביא ילד לעולם. אך היות שמישהו מלשין לרשויות הרווחה על האימוץ הזה, שהיה בניגוד לחוק, פלורה תנקום נקמה מפתיעה ואיומה במלשין.

==פרסים ופסטיבלים==
הסרט היה מועמד לתשעה פרסי אופיר, מתוכם זכה בשניים: פרסי "הצילום הטוב ביותר" ו"עיצוב התלבושות הטוב ביותר". בפסטיבל הקולנוע ירושלים שהתקיים ב-2006 זכה בפרס "הצילום הטוב ביותר", וכוכבת הסרט גילה אלמגור קיבלה פרס מיוחד.

הסרט השתתף בפסטיבל ההמפטונס בניו יורק, פסטיבל סאו פאולו בברזיל, פסטיבל הוף בגרמניה ופסטיבל הקולנוע היהודי בלונדון.
==שחקנים==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=80|שחקנ/ית
!width=80|דמות
|-
| גילה אלמגור || רוז המבוגרת
|-
| מירי מסיקה || רוז הצעירה
|-
| ג׳וי ריגר || רוז כילדה
|-
| טרייסי אברמוביץ' || יסמין המבוגרת
|-
| דנה זילברשטיין || יסמין הצעירה
|-
| אלה ארמוני || יסמין כילדה
|-
| רבקה רז || פלורה המבוגרת
|-
| ריימונד אמסלם || פלורה הצעירה
|-
| טלי שרון || רוחה
|-
| בני אבני || יוני
|-
| שמיל בן ארי || מנשה המבוגר
|-
| עמוס תמם || מנשה הצעיר
|-
| יחזקאל לזרוב || פליקס
|-
| יורם טולדנו || גבריאל
|-
| יורם חטב || אליהו חכים
|-
| נטלי עטיה || ראשל חכים
|-
|}

==קישורים חיצוניים==

* "[http://filmfund.org.il/?id=11&nom=2281 שלוש אמהות]", באתר קרן הקולנוע הישראלי
* 
ביקורות
* 
* 
* 
* יעל שוב, [https://web.archive.org/web/20131006225059/http://digital.timeout.co.il/ActiveMagazine/getBook.asp?Path=TOM%2F2006%2F11%2F15&page=84&Language=Hebrew&Hebrew=1 ביקורת על "שלוש אמהות"], באתר Time Out תל אביב, 16 בנובמבר 2006
* [http://www.habama.co.il/Pages/Description.aspx?Subj=4&Area=1&ArticleID=4122 ריאיון עם במאית הסרט], באתר הבמה

==הערות שוליים==

קטגוריה:סרטי 2006
קטגוריה:סרטים מוזיקליים ישראליים
קטגוריה:סרטים ישראליים משנת 2006
אגן אורמיה

אגן אורמיה הוא אזור באיראן.

רובה של רמת אורמיה והחלק הפורה ביותר שלה מורכב מטרסות ומאדמת סחף. ביצות מלח משתרעות במזרח הרמה, על גבול החוף המערבי של ימת אורמיה ולרוב אורכה.
צפון מזרח הרמה מורכב מטוף, אבן חול, טין וקונגלומרט.
בדרום מערב הרמה ניתן למצוא אבן חול, קונגלומרט, ומעט אבן גיר אדומה.
בדרום הרמה יש אבן גיר לבנה ואפורה, טוף חומצי, קוורץ, מעט דולומיט, צפחה וחמרה.

== אקלים ==
החורפים באגן אורמיה קרים, לחים ומושלגים. בקיץ הטמפרטורות נוחות. ממוצע הטמפרטורות השנתי הוא מקסימום 31 מעלות ביולי ומינימום (-6) מעלות בינואר. הלחות נעה בין 76 אחוזי לחות בינואר, ל 48 אחוזי לחות ביולי.

קטגוריה:איראן: גאוגרפיה
אורנג' (אוהיו)

אורנג (באנגלית: Orange) הוא כפר ופרוור של העיר קליבלנד שבאוהיו בארצות הברית. הכפר משתרע על פני 9.8 קילומטרים רבועים, ואוכלוסייתו מונה 2,235 תושבים.
== היסטוריה ==
הכפר הוקם בשנת 1815 על ידי סרנוס בומט, כחלק מההתיישבות ממערב לקונטיקט שהחלה באותה תקופה. הוא הוכר כיישוב קבע (Township) בשנת 1820, ונקרא "העיירה אורנג'". השם אורנג' נבחר על ידי המתיישבים שהגיעו למקום מהעיירה אורנג' שבקונטיקט. באותה שנה התגוררו ביישוב כ-300 תושבים.

בשנת 1850 נוסדו בעיירה מנסרת עצים ומפעל לייצור גבינה. בתחילת שנות ה-20 של המאה ה-20 החלו היזמים אוריס ומנטיס ואן סוורינגן לרכוש אדמות חקלאיות ולהפוך את היישוב ליישוב עירוני. בעקבות הגידול במספר התושבים הוחלט לפצל את הכפר למספר יישובים נפרדים, המהווים יחידה מנהלית אחת לצרכים שונים כגון חינוך ובריאות.

מאוחר יותר חולק הכפר לחמישה כפרים נפרדים: אורנג' (הפך לכפר ב-1929), האנטינג ואלי, גבעות מורלנד, וודמיר ופפר פייק.

==קישורים חיצוניים==

* 

קטגוריה:קליבלנד
קטגוריה:ארצות הברית: כפרים
קטגוריה:אוהיו: יישובים
קטגוריה:יישובים שהוקמו ב-1815
ימת אורמיה

ימת אורמיה היא האגם הגדול ביותר בתחומי איראן. היא נמצאת בצפון מערב המדינה, כ-20 קילומטר ממזרח לעיר אורמיה. אורכה מצפון לדרום 140 ק"מ ורוחבה נע בין 20 ק"מ למעל 50 ק"מ. עומק המים נע בין 6 ל 16 מ' בלבד. ימת אורמיה מתכווצת בשיעור של 0.6 – 1 מטר בשנה והיא הוכרזה כשמורת טבע מוגנת בינלאומית הן כאתר ראמסאר והן כשמורה ביוספרית. מחקרים על התכווצותה נערכים בעזרת מעקב לווייני.

ימת אורמיה היא אגם מלח בעל שיעור מליחות גבוה, ואין בה דגים. באגם יש מאה ושניים איים קטנים ובינוניים המשמשים בית גידול למינים רבים מאוד של עופות, כמו: פלמינגו, שקנאים, חסידות, אווזים ושחפים; באחד מהאיים קיימת גם אוכלוסייה גדולה ומוגנת של כבשי מופלון ויחמורים פרסים.

==קישורים חיצוניים==

* [https://web.archive.org/web/20110528131055/http://news.yahoo.com/s/ap/20110525/ap_on_re_mi_ea/ml_iran_environmental_disaster ימת אורמיה שבאיראן הצטמקה ב-60%] [http://www.ap.org/ (AP)]
* 
* [https://www.bbc.com/future/article/20210225-lake-urmia-the-resurrection-of-irans-most-famous-salt-lake The return of a once-dying lake] - מאתר ה-BBC

משנה לשנה ימת אורמיה מצטמקת לאט לאט, אפשר כאן לראות את הפרשי הגדלים של ימת אורמיה בין [[1984 ל-2014.]]

קטגוריה:איראן: גאוגרפיה
אורמיה
קטגוריה:ימות ואגמים מלוחים
אורמיה
קטגוריה:מזרח אזרבייג'ן
קטגוריה:מערב אזרבייג'ן
Lucy in the Sky with Diamonds

Lucy in the Sky with Diamonds (לוסי ברקיע עם יהלומים) הוא שיר רוק פסיכדלי של להקת הביטלס ונכלל באלבום "Sgt. Pepper's Lonely Hearts Club Band". הקרדיט לשיר מיוחס לשם לנון-מקרטני, אך נכתב בעיקר על ידי לנון. אורך השיר 3:28 דקות ואחד ממאפייניו הבולטים אשר מקנים לו את אופיו ה"חלומי" הוא ששורת הליווי החוזר בבית המופיעה בדרך כלל כקו הבס – מופיעה ב־"לוסי" דווקא בצלילים הגבוהים ומנוגנת באורגן האמונד שעבר כוונון כך שצלילו יישמע כצליל פעמונים.

בשנת 1974 הוציא אלטון ג'ון גרסת כיסוי לשיר בשיתוף עם ג'ון לנון.

בהשראת שיר זה כינה הפליאואנתרופולוג דונלד ג'והנסון את השלד של נקבת האוסטרלופיתקוס אפרנסיס שמצא באתיופיה בשם "לוסי".

== מקור השיר ==
הציור "לוסי ברקיע היהלומים" שעליו, לטענת הלהקה, נכתב השיר
למרות הכחשות חוזרות ונשנות של ג'ון לנון ויתר חברי הביטלס, יש הטוענים כי השיר מתאר שימוש בסם הפסיכדלי LSD, ואכן, השיר מתאר סיטואציות לא הגיוניות ותלושות מן המציאות. אחת מהטענות התומכות בתאוריה זו נטועה בעובדה שראשי התיבות של כותרת השיר והשורה החוזרת בה הן LSD. חברי הלהקה הכחישו במשך עשורים את הטענה (לנון טען שהמקור לשיר המדובר הוא בציור שציירה לוסי, חברתו לגן הילדים של ג'וליאן, בנו של לנון). בריאיון משנת 2004, דיבר פול מקרטני בפתיחות על שימושו בסמים בתקופת הביטלס, וחשף כי שירים כמו "Day Tripper" ו-"Got to Get You Into my Life" אכן נכתבו ישירות על LSD וקנאביס. כשנשאל לגבי "Lucy In The Sky With Diamonds", אמר שהציור של לוסי הוא ההשראה לכתיבת השיר, אך זה "די ברור" שהשיר הוא על "טריפ" של LSD.

== ביצוע ==
* ג'ון לנון – שירה, גיטרה אקוסטית, פסנתר, מאראקס
* פול מקרטני – שירה, גיטרה בס, אורגן האמונד
* ג'ורג' האריסון – גיטרה, טנפורה
* רינגו סטאר – תופים

== מצעדים ==
{| class="wikitable"
|+מצעדי כל הזמנים
!ארגון
!שם
!מיקום
|-
|כאן 88
|מצעד שירי הביטלס של כאן 88
|15
|}

== גרסאות כיסוי ==

לשיר יצאו גרסאות כיסוי רבות. ביניהן גרסת הלהקה "The Flaming Lips" בשיתוף עם מיילי סיירוס. גרסת הכיסוי של אלטון ג'ון הגיעה לפסגת המצעדים.

== קישורים חיצוניים ==

* [http://www.icast.co.il/MasaHakesemHamistori פרק 30] בתוכנית מסע הקסם המסתורי (Icast)
* 

== הערות שוליים ==

קטגוריה:שירי 1967
קטגוריה:Sgt. Pepper's Lonely Hearts Club Band
קטגוריה:שירים באנגלית
קטגוריה:שירים על יהלומים
קטגוריה:שירי רוק פסיכדלי
קטגוריה:צנזורה במוזיקה
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת וורנר רקורדס
רוקי ובולווינקל

רוֹקִי ובּוּלווינְקֶל הוא השם הכולל לשתי סדרות מצוירות אמריקאיות, ששודרו במקור בשנים 1964-1959.

הסדרות, שנוצרו על ידי ג'יי וורד, אלכס אנדרסון וביל סקוט, קרויות על שם הדמויות המככבות בהן, רוקי הסנאי המעופף ובולווינקל המוּס. הן מתאפיינות באיכות אנימציה נמוכה יחסית אך בהומור מתוחכם המופנה גם למבוגרים והמתייחס לענייני דיומא. הן זכו לפופולריות רבה בארצות הברית, וביטויים שהופיעו בהן לראשונה ממשיכים להשפיע על סדרות מצוירות ועל התרבות הפופולרית בארצות הברית עד היום. 

פרקים מ"רוקי ובולווינקל" שודרו בערוץ המזרח התיכון. כמו כן הוקרן בישראל הסרט הרפתקאות רוקי ובולווינקל (2001) עם השחקנים רוברט דה נירו וג'ייסון אלכסנדר.

סדרת אתחול בשם "הרפתקאות רוקי ובולווינקל", הכוללת עונה אחת ו-26 פרקים, שודרה לראשונה באמזון וידאו החל מ-11 במאי 2018, ובישראל בדיבוב לעברית בערוץ הילדים ב-27 בינואר 2019.

== הסדרות ==
הסדרות עסקו בהרפתקאותיהן של הדמויות רוקי ובולווינקל, שעל פי רוב באו לעימות עם הדמויות הרשעות בוריס ונטשה במסגרת הניסיונות הבלתי-נלאים של האחרונים לפגוע בציבור. כל פרק היה בן חצי שעה והורכב משני קטעים שבהם הופיע סיפור בהמשכים על עולם זה. בין קטעים אלה הופיעו גם קטעי תמיכה שונים עם דמויות וסיפורת שלא באו במגע עם עולמם של רוקי ובולווינקל. להלן הדמויות העיקריות בסדרה: 
* רוקט "רוקי" ג'. סקווארל, סנאי מעופף טוב לב, אידיאליסט וחכם למדי, אם כי נאיבי מעט. בניגוד לסנאים מעופפים אמיתיים היכולים רק לדאות, רוקי יכול לעוף, ואף חובש תמיד כובע ומשקפי טייסים לצורך זה. 
* בולווינקל ג'. מוס, אייל טיפש אך טוב לב ובר-מזל להפליא. רוקי ובולווינקל גרים יחד בבית בעיירה פרוסטבייט פולס (מפלי מכת-קור) במדינת מינסוטה.
* בוריס באדינוב, סוכן חשאי של המדינה הפיקטיווית פוטסלווניה, ויריב תמידי של רוקי ובולווינקל. כמו "דמויות רעות" רבות בסדרות מצוירות, בוריס הוא מתוחכם אך טיפש. הוא מפתח שיטות רבות ומגוונות להשיג את מטרותיו ולפגוע ביריביו, אך בדרך כלל נופל בפח שהוא עצמו טמן.
* נטשה פטאל, שותפתו המושכת של בוריס, המלווה אותו במשימותיו. כפי ששמה מעיד עליה, היא משתמשת תדיר בכלי הפיתוי בתפקידה כסוכנת חשאית. למרות שניכר כי נטשה היא נבונה ומוכשרת מבוריס, בוריס מתנהג כבכיר מבין השניים, ואומר לה לעיתים קרובות "תסתימי את פה שלך, נטשה".
* מנהיג אל-פחד, הדיקטטור של פוטסלווניה והמפעיל של בוריס ונטשה. בניגוד לשליחיו בעלי התכונות המעין-רוסיות, מנהיג אל-פחד מדבר במבטא גרמני ומראהו לקוח מקריקטורה אנטי-נאצית.

== תימות פוליטיות ==
"רוקי ובולווינקל", ששודר בשיא תקופת המלחמה הקרה, כולל רמזים רבים לברית המועצות ולנושאים הקשורים ליחסים בינה לבין ארצות הברית באותה התקופה. הדמויות הרעות הראשיות, בוריס באדינוב ונטשה פטאל, הן בעלות שמות רוסיים, והן מדברות במבטא ובסגנון רוסי. מדינתן, פוטסלווניה, נראית כפארודיה על מדינות ברית ורשה, והדיקטטור הטוטליטרי של מדינה זו מרבה לנסות להשתלט על העולם או לפגוע בארצות הברית, בין השאר בעזרת טכנולוגיות סודיות.

== קישורים חיצוניים ==

* - על הסרט "הרפתקאות רוקי ובולווינקל"

קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנות ה-1950

קטגוריה:ABC: תוכניות וסדרות
קטגוריה:סדרות פנטזיה אמריקאיות
קטגוריה:יוניברסל טלוויזיה: סדרות טלוויזיה
*
We Will Rock You

We Will Rock You (בתרגום חופשי לעברית: "אנחנו נזעזע אתכם") הוא שיר של להקת הרוק הבריטית קווין. השיר נכתב על ידי הגיטריסט של הלהקה בריאן מיי.
<BR>השיר מופיע באלבומם של הלהקה News of the World שיצא בשנת 1977. השיר יצא לאור כסינגל באותה השנה לצד השיר We Are the Champions. השיר הפך באופן מיידי ללהיט כלל עולמי והגיע למקומות הראשונים בטבלאות הפזמונים של צרפת (#1), הולנד ובריטניה (#2), קנדה ואירלנד (#3) וארצות הברית (#4).

השיר מפורסם במקצב המיוחד שלו שלא כמו רוב השירים, בהם הקצב מבוצע על ידי תופים, בשיר המדובר הקצב הוא בשיתוף של הקהל (כיום נעשה על ידי תיפוף כפול על הירכיים ומחיאת כף). השיר כולל שלושה בתים כאשר לאחר כל אחד מהם מופיע הפזמון אשר כולל את השורה We will rock you פעמיים. בסופו של השיר ישנו סולו גיטרה אשר מסיים באופן מכובד את הלהיט הכלל עולמי. השיר דורג במקום ה-338 ברשימת 500 השירים הגדולים בכל הזמנים של מגזין ה"רולינג סטון". השיר נודע בתור שיר שנהוג להשמיע באירועי ספורט, כגון כניסת השחקנים במשחקי הבית של קבוצת הכדורסל מכבי תל אביב עד לשנים האחרונות.

בשנת 2002 הוצג מחזמר שהוכן בשיתוף חברי הלהקה על בסיס השיר.

== קישורים חיצוניים ==

* [http://www.queenonline.com/en/the-band/discography/queen-rocks/#lyrics השיר] באתר הרשמי של קווין

קטגוריה:ערכים שבהם תבנית בריטניקה אינה מתאימה
קטגוריה:שירי קווין
קטגוריה:שירי 1977
קטגוריה:שירים באנגלית
קטגוריה:שירים על מוזיקת רוק
קטגוריה:סינגלים בהוצאת הוליווד רקורדס
קטגוריה:סינגלים בהוצאת EMI רקורדס
אמרסון (כדורגלן)

אמרסון פריירה דה רוזה (בפורטוגזית: Émerson Ferreira da Rosa, נולד ב-4 באפריל 1976) הוא כדורגלן עבר ברזילאי ששיחק בעמדת הקשר האחורי במועדוני צמרת בברזיל וברחבי אירופה, והיה קפטן נבחרת ברזיל. הוא ידוע בעיקר בשמו הפרטי, אמרסון.

ה"פומה", כפי שהוא מכונה, נחשב ליד ימינו של פאביו קאפלו, המאמן. הוא שיחק במרכז ההגנה של קבוצת גרמיו מפורטו אלגרה, שזכתה בגביע הליברטדורס ב-1995, לפני שאותר והוחתם על ידי קבוצת באייר לברקוזן הגרמנית. בלברקוזן הוא עשה את המעבר מההגנה למרכז הקישור.

שלוש עונות בילה אמרסון בגרמניה (1997-2000), שם הוא התאקלם ואף קיבל דרכון גרמני. במקביל הוא ערך בכורה בנבחרת וצורף ברגע האחרון לסגל ברזיל למונדיאל 1998, עקב פציעה של רומאריו.

המועדון הבא שלו היה א.ס. רומא, שם חבר לקאפלו וביסס את מעמדו כאחד הקשרים הטובים בעולם. כבר בעונתו הראשונה בקבוצה, עונת 2000/01 עזר לרומא ולקאפלו לזכות באליפות הסרייה א'. את ההכנות למונדיאל 2002 הוא החל כקפטן הנבחרת, אולם פציעה מביכה - הוא שבר את ידו כשעמד בשער לשם שעשוע באימון - מנעה ממנו מלשחק בטורניר שבו זכתה ברזיל. במקומו הניף את גביע העולם קאפו.

בקיץ 2004 החליט קאפלו לעבור מרומא ליריבתה יובנטוס. הפעולה הראשונה של "דון פאביו" בטורינו הייתה הבאתו של אמרסון לקבוצה. השניים נחלו הצלחה גם בסטאדיו דלה אלפי, כשזכו בשתי אליפויות רצופות. אך שתי האליפות נשללו מהקבוצה, עקב שערוריית שחיתות שפרצה בכדורגל האיטלקי בקיץ 2006. יובנטוס נענשה בחומרה על ידי ההתאחדות האיטלקית ונאלצה לרדת לליגת המשנה. אמרסון וקאפלו לא ירדו יחד איתה, אלא עברו לריאל מדריד.

בקיץ 2007 חזר אמרסון לסרייה א', כאשר הצטרף למילאן. זו הייתה קבוצתו השלישית באיטליה לאחר רומא ויובנטוס. בתום שתי עונות במילאן הוא חזר לברזיל והצטרף לסנטוס, אך לאחר זמן קצר פרש ממשחק פעיל.

==קישורים חיצוניים==

* [https://web.archive.org/web/20070824045627/http://juve.sportenter.co.il/site/articles/default.asp?i=471 אמרסון באתר האוהדים הישראלי של יובנטוס]

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:פלוטאס: כדורגלנים
קטגוריה:כדורגלני גרמיו
קטגוריה:כדורגלני באייר לברקוזן
קטגוריה:כדורגלני רומא
קטגוריה:כדורגלני יובנטוס
קטגוריה:כדורגלני ריאל מדריד
קטגוריה:כדורגלני סנטוס
קטגוריה:כדורגלני נבחרת ברזיל
קטגוריה:כדורגלני מונדיאל 1998
קטגוריה:כדורגלני גביע הקונפדרציות 1999
קטגוריה:כדורגלני קופה אמריקה 1999
קטגוריה:כדורגלני קופה אמריקה 2001
קטגוריה:כדורגלני גביע הקונפדרציות 2003
קטגוריה:כדורגלני גביע הקונפדרציות 2005
קטגוריה:כדורגלני מונדיאל 2006
קטגוריה:ברזילאים שנולדו ב-1976
ג'יימס רודולף גרפילד

ג'יימס והנרי, בניו של הנשיא גרפילד לאחר מותו
ג'יימס רודולף גרפילד (באנגלית: James Rudolph Garfield; ), פוליטיקאי אמריקני ובנו של נשיא ארצות הברית ג'יימס גרפילד.

==ביוגרפיה==
גרפילד נולד בעיר חירם שבמדינת אוהיו, השלישי מבין שמונת ילדיהם של בני הזוג ג'יימס ולוקרישיה גרפילד. בטרם נבחר אביו לנשיא ארצות הברית למד בבית הספר סנט פול בקונקורד שבמדינת ניו המפשייר. בהיותו בן 15 היה עד להתנקשות באביו בתחנת רכבת בוושינגטון על ידי צ'ארלס גיטו. השניים היו בדרכם למכללת ויליאמס במסצ'וסטס, שאליה התקבל גרפילד הצעיר, ובה החל ללמוד לאחר מותו של אביו. הוא סיים את לימודיו בשנת 1885, ואז עבר ללמוד משפטים באוניברסיטת קולומביה. ב-1888 סיים את לימודיו, התקבל ללשכת עורכי הדין של אוהיו, ופתח בקליבלנד את משרד "גרפילד את גרפילד" עם אחיו הארי אוגוסטוס גרפילד. משנת 1890 ועד מותה ב-1930 היה גרפילד נשוי להלן ניואל. נכדם של השניים, ניואל גרפילד, נישא לימים לג'יין הריסון ווקר, נכדתו של הנשיא בנג'מין הריסון.

בשנים 1896-1899 כיהן גרפילד בסנאט של מדינת אוהיו. הוא היה יועץ בכיר לנשיא תאודור רוזוולט, ושירת בנציבות שירות המדינה בשנים 1902-1903, אז התמנה לנציב החברות במשרד המסחר והעבודה, תפקיד בו שימש עד 1907. בתפקידו זה היה אחראי על חקירות בענפי הדלק, הפלדה, הרכבות ואריזת הבשר. לאחר שסיים את כהונתו שימש במשך שנתיים כמזכיר הפנים של ארצות הברית בממשלו של תיאודור רוזוולט, והטיף לחיסכון בניצול משאבי הטבע של המדינה. במהלך הבחירות לנשיאות של שנת 1912 היה תומך נלהב למען כהונה שלישית של רוזוולט. ב-1914 נכשל גרפילד במירוץ לתפקיד סגן המושל של מדינת אוהיו מטעם המפלגה הפרוגרסיבית.

==קישורים חיצוניים==

* 

קטגוריה:בוגרי ויליאמס קולג'
קטגוריה:בוגרי בית הספר למשפטים באוניברסיטת קולומביה
קטגוריה:חברי המפלגה הרפובליקנית (ארצות הברית)
קטגוריה:מזכירי הפנים של ארצות הברית
קטגוריה:חברי הקבינט של ארצות הברית בממשל תאודור רוזוולט
קטגוריה:ג'יימס גרפילד
קטגוריה:אמריקאים שנולדו ב-1865
קטגוריה:אמריקאים שנפטרו ב-1950
בלוק איטונג

בלוקי איטונג לפני בנייה
בנייה באיטונג, [[דימונה, 1963]]
בלוק איטוֹנג (באנגלית: Autoclaved Aerated Concrete - בטון תאי מאושפר באוטוקלב) הוא סוג של לבנה המצטיינת במסה עצמית נמוכה ובכושר בידוד תרמי ואקוסטי גבוה. בישראל, השם "איטונג" מזוהה עם חברת איטונג שמייצרת את הבלוק הלבן ועוד מספר מוצרים אחרים. השם "איטונג" הוא המותג המוביל בתחום בשוק הישראלי.

==הרכב כימי ותהליך הייצור==
בטון תאי מאושפר באוטוקלב מיוצר על ידי ערבוב של חול, סיד וחומר התפחה (בדרך-כלל אבקת אלומיניום או מגנזיום) ולפעמים גם צמנט אשר מעורבבים עם מים ונוצקים לתבנית גדולה. לאחר מספר דקות נוצרת ריאקציה המתפיחה את החומר לנפח כפול. לאחר כשעה וחצי נחתך החומר למידת הבלוק הרצויה באמצעות חוט או מסור פלדה. לאחר חיתוכם עוברים הבלוקים אשפרה באוטוקלב (אשפרה בחום ולחץ) בטמפרטורה של 180 מעלות צלזיוס ובלחץ של 10 אטמוספירות למשך 10 שעות. בתהליך האשפרה, מתקשר הסיד החופשי עם גרגרי החול תוך יצירת "הידרוסיליקטים" יציבים.
בשנות ה-30 בגרמניה פותחו לבנים דומות לאיטונג שתהליך ייצורן אינו דורש אשפרה באוטוקלב.

== פיתוח הבלוק==
בלוקי האיטונג פותחו לראשונה בשוודיה בשנת 1924. השימוש בבלוק זה היה עד לשנות השמונים בעיקר ביציקות תקרה, במטרה להפחית את משקלה העצמי. החל משנות התשעים נפוץ השימוש בבלוק איטונג גם בבניית קירות חוץ לשם יצירת בידוד תרמי משום שיש בו בועות אוויר המבודדות תרמית.
הבלוק בתצורתו הסופית נקבובי (מכיל כ-50% אוויר), בעל פאות ודפנות ישרים, קל משקל ופריך.

==ייצור בישראל==
בלוק האיטונג הובא לישראל בשנת 1950 על ידי יצחק מנדלבליט (1903-1953), יהודי ישראלי יליד אוקראינה, שרכש את הידע והטכנולוגיה להקמת מפעל איטונג בישראל ישירות ממנהלי מפעל איטונג השוודי. מנדלבליט גייס מממנים מקרב יהדות ארצות הברית ויסד את המפעל שנמצא בפארק תעשייה קיסריה שליד פרדס חנה. כיום בישראל שלושה יצרנים של בלוק איטונג, איטונג בע"מ ו-"אשקלית" (באזה"ת עד הלום) ו- ״בי. בי. מדיום לעסקים בע״מ״ אשר מייצרים אותם על פי תקן ישראלי מספר 268.

==תקן==
בלוק האיטונג, עשוי מחומרים טבעיים שאינם פולטים קרינה, כמו: אגרגטים, חול, צמנט, סיד, מים ואוויר. בנוסף איטונג עומד בתקן שמירה על הסביבה, לאורך כל חיי המוצר, משלב הייצור ועד לשלבי הריסת המבנה, במגוון פרמטרים: שימוש מינימלי במחצבים ומשאבי טבע. מחזור חומרי גלם בכל שלבי הייצור. בשריפה לא נפלטים גזים רעילים, אין צורך במיגון מיוחד בעבודה עם החומר. תהליך הייצור, ההובלה והשינוע, חוסך באנרגיה. ניתן למחזר בלוקים ושאריות מאתר הבנייה.
עומד בכל התקנים הנדרשים בארץ (התו הירוק ומכון התקנים) וכן בתקן IBU מגרמניה להגנת הסביבה.

==קישורים חיצוניים==

==הערות שוליים==

קטגוריה:חומרי בניין
נורמן האנטר

נורמן האנטר (באנגלית: Norman Hunter; 29 באוקטובר 1943 – 17 באפריל 2020) היה כדורגלן אנגלי בולט בקבוצת הכדורגל המצליחה של לידס יונייטד בשנות ה-60 וה-70. הוא היה הראשון שזכה בתואר כדורגלן השנה בליגה האנגלית.

לאחר עזיבתו את לידס ב-1976 שיחק בבריסטול סיטי ובבארנסלי. האנטר היה בסגל נבחרת אנגליה במונדיאל 1966, והיה שותף לזכייתה בגביע. הוא נכלל ברשימת 100 אגדות הכדורגל של הליגה האנגלית . האנטר, שנודע במשחק קשוח ולא מתפשר, זכה לכינוי "נושך רגליים", זאת בעקבות שלט שהניפו אוהדי לידס במהלך משחק גמר הגביע האנגלי 1972 מול ארסנל בו זכתה לידס בתואר. בשלט נכתב "נורמן יינשך לכם את הרגליים" (באנגלית: Norman Bites yer Legs).

== קריירה ==
האנטר נולד בגייטסהד והצטרף למועדון ממערב יורקשייר בגיל 15. הוא ערך את הופעת הבכורה במועדון ב-1962, ושיתף פעולה עם ג'ק צ'רלטון בהגנת לידס במשך כעשור. הוא שיחק במדי הקבוצה במשך כ-14 שנה, מ-1962 ועד 1976, במהלכן זכה עימה ב-2 אליפויות אנגליה, בגביע האנגלי ובגביע הליגה, וכן בשני גביעי ערי הירידים. האנטר היה הזוכה הראשון בתואר כדורגלן השנה בליגה האנגלית בתום עונת 1973/1974. בעונה לאחר מכן היה שותף להופעתה של לידס בגמר גביע אירופה לאלופות 1975.

ב-28 באוקטובר 1976, לאחר כ-540 משחקים במדי לידס חתם האנטר בבריסטול סיטי תמורת כ-40,000 פאונד. הוא שיחק בבריסטול 3 עונות, במהלכן ערך כ-108 הופעות וכבש 4 שערים. משחקו האחרון בקבוצה היה מול לידס.
ביוני 1979 הצטרף האנטר לבארנסלי במדיה הופיע כ-31 פעמים עד שפרש סופית ממשחק פעיל.

==קריירת אימון==
בספטמבר 1980 התמנה האנטר למאמנה של בארנסלי. הוא החליף בתפקיד את שחקן העבר אלן קלארק, שמונה למאמנה של לידס יונייטד. לאחר כ-4 עונות בבארנסלי עבר לאמן את וסט ברומיץ' אלביון, שם סיים את תפקידו בתום עונת 1984/5. ביוני 1985 החל האנטר לאמן את קבוצת רות'רהאם יונייטד למשך 2 עונות. בשלהי 1988 שב ללידס כמאמן זמני במקומו של בילי ברמנר שפוטר מתפקידו, אולם סיים את דרכו כמאמן במועדון לאחר כ-3 משחקים בלבד כאשר הווארד וילקינסון החליף אותו בתפקיד. קבוצתו האחרונה כמאמן הייתה ברדפורד סיטי אותה אימן מ-1989 עד ראשית 1990.

==מותו==
ב-10 באפריל 2020 דווח כי האנטר מאושפז בבית חולים ומקבל טיפול לאחר שנבדק ונמצא שהוא נושא את נגיף הקורונה. ב-16 באפריל דווח כי הוא נמצא במצב קשה מאוד. ב-17 באפריל הודיעה הנהלת לידס יונייטד כי האנטר נפטר כתוצאה מהמחלה. בהצהרה ששחרר המועדון נאמר: "האנטר משאיר אחריו חור ענק במשפחת לידס יונייטד, ומורשתו לא תישכח לעולם".

== קישורים חיצוניים ==

* [http://www.nationalfootballmuseum.com/halloffame/norman-hunter נורמן האנטר] במוזיאון הכדורגל הלאומי האנגלי

==הערות שוליים==

קטגוריה:בלמי כדורגל אנגלים
קטגוריה:כדורגלנים אנגלים
קטגוריה:כדורגלני לידס יונייטד
קטגוריה:כדורגלני בריסטול סיטי
קטגוריה:כדורגלני בארנסלי
קטגוריה:כדורגלני נבחרת אנגליה
קטגוריה:מאמני כדורגל אנגלים
קטגוריה:חברי היכל התהילה של הכדורגל האנגלי
קטגוריה:כדורגלני מונדיאל 1966
קטגוריה:כדורגלני מונדיאל 1970
קטגוריה:כדורגלני יורו 1968
קטגוריה:אנגלים שנולדו ב-1943
קטגוריה:אנגלים שנפטרו ב-2020
קטגוריה:בריטים שנפטרו במגפת הקורונה
קארן בליקסן

קארן בליקסן עם תומאס דינסן
קארן פון בליקסן-פינקה (בדנית: Karen von Blixen-Finecke; 17 באפריל 1885 – 7 בספטמבר 1962), ידועה בעיקר בשם העט איזק דינסן (Isak Dinesen), הייתה סופרת דנית.

== חייה ==
בליקסן נולדה בדנמרק כקארן דינסן. אביה היה סופר ואיש צבא, שהתאבד כשהייתה בת 10 לאחר שאובחן כסובל מעגבת. 

כשהייתה בת 24 התחתנה עם בן דודה השוודי והשניים עברו לקניה, שם ניהלו מטע קפה, שנקנה מכספי משפחתה. נישואיהם החזיקו מעמד 7 שנים בלבד. בליקסן התאהבה בצייד מקומי בשם דניס פינץ` האטון, איתו חיה עד למותו בתאונת מטוס בשנת 1931. סיפור חייה בקניה ויחסיה עם בעלה ועם האטון היוו הבסיס לספרה "זיכרונות מאפריקה", אותו פרסמה תחת שם העט איזק דינסן. בהיותה בקניה היא התיידדה עם בריל מרקהם.

בליקסן השתמשה במספר שמות עט נוספים, חלקם גבריים וחלקם נשיים. אף על פי ששפת האם שלה הייתה דנית, היא כתבה באנגלית ותרגמה את ספריה לדנית.

כתיבתה הייתה יוצאת דופן לתקופתה. ראשית, היא השתדלה לכתוב לפי מיטב המסורת של מספרי הסיפורים שבעל-פה. שנית, כתיבתה התרפקה על ערכים שנחשבו מיושנים בתחילת המאה העשרים ולפיכך רבות מעלילות סיפוריה התרחשו במאה התשע עשרה. שלישית, יצירותיה היוו תמהיל מוזר של ערכים אריסטוקרטיים, מחאה אנטי-קולוניאליסטית, מחאה אנטי-נאצית, גותיות, ארוטיקה ויסודות אוטוביוגרפיים.

בליקסן זכתה להכרה והערכה של אושיות ספרותיות בולטות, כגון ארנסט המינגוויי, (שהביע את הערכתו אליה במילים: "הייתי מרגיש היום מאושר יותר לו היו נותנים את פרס נובל לסופרת היפה איסאק דינסן") טרומן קפוטה, פרל בק, אי. אי. קאמינגס וארתור מילר.

בליקסן הייתה חולנית במשך כל חייה. כפי הנראה נדבקה בעגבת מאביה עוד בטרם נולדה. היא סבלה מכיבי קיבה חמורים, שהובילו להסרת חלק מקיבתה, ובסופו של דבר למותה מתת-תזונה, בגיל 77. 

בשנת 1985 יצא לאקרנים הסרט "זיכרונות מאפריקה" בכיכובם של מריל סטריפ ורוברט רדפורד. הסרט זכה להצלחה רבה ובעקבות הצלחתו, הפך ביתה של בליקסן בניירובי שבקניה למוזיאון לאומי. מוזיאון נוסף המוקדש לבליקסן נמצא באחוזת המשפחה שבדנמרק.

סרט נוסף שנעשה על פי יצירתה של בליקסן הוא החגיגה של באבט מ-1987.

==ספריה שתורגמו לעברית==
*שבעה סיפורים גותיים, תרגם אהרן אמיר, הוצאת זמורה-ביתן-מודן, 1980.
*סיפורי חורף, תרגמה ליאורה הרציג, הוצאת זמורה-ביתן, 1985.
*זיכרונות מאפריקה, תרגמה ליאורה הרציג, הוצאת זמורה-ביתן, 1986.
*קרנבל, תרגמה לאה זגגי, הוצאת זמורה-ביתן, 1987.
*צללים על העשב, תרגמה ג. אריוך, הוצאת זמורה-ביתן, 1991.
*סיפורים אחרונים, תרגמה שרון פרמינגר, הוצאת זמורה-ביתן, 1996.

==קישורים חיצוניים==

* 
* [http://www.karenblixen.com/ דף מידע על הסופרת]
* [https://web.archive.org/web/20060314055638/http://www.karen-blixen.dk/engelsk/ מוזיאון קארן בליקסן בדנמרק]
* [https://web.archive.org/web/20061025092430/http://www.museums.or.ke/regkbm.html מוזיאון קארן בליקסן בקניה]
* 
* 
* 
* 
* 

==הערות שוליים==

קטגוריה:אמנים שעל שמם כוכב לכת מינורי
קטגוריה:סופרות הידועות בשם עט
קטגוריה:סופרות דניות

קטגוריה:ילידות 1885
קטגוריה:אישים שהונצחו בשטרות כסף דניים
קטגוריה:נשים שהונצחו בשטרות כסף
קטגוריה:נפטרות ב-1962
הומותריום

שחזור של הומותריום
הומותריום (שם מדעי: Homotherium; מילולית: "בהמה/חיה זהה") הוא סוג בתת-משפחת השנחרבים שחי בצפון אמריקה, באירופה, באסיה ובאפריקה.

== מאפיינים ==
שמו של יונק זה ניתן לו עקב דמיון גדול בין מבנה הגולגולת שלו לזה של שנחרבי מוכר אחר - המכיירודוס. הוא מכונה גם "חתול הסימיטר", עקב ניביו הארוכים.

ההומותריום הופיע לפני 3 מיליוני שנים ונכחד לפני כ-10,000 שנה. הוא היה טורף גדול ורץ במהירות גבוהה מאוד של 90 קמ"ש. הוא טרף אנטילופות ותאואים. הוא החל להיכחד באפריקה לפני מיליון וחצי שנים. באירואסיה הוא שרד עד לפני 30,000 שנים. הפרט האחרון נעלם לפני 10,000 שנים לערך.

כמה מהמאפיינים הפיזיים של ההומותריום אינם אופייניים לחתוליים גדולים. היה לו צוואר מוארך, עובדה שהפכה את "כוונון" הראש לשם נשיכת הטרף ליעילה ומדויקת יותר. שיניו החותכות וניביו התחתונים חברו יחדיו לאחיזה חזקה ודקירה רבת עצמה. בין החתוליים הקיימים, רק לטיגריס (Panthera tigris) יש שיניים חותכות גדולות כמו של ההומותריום, כך שהן עוזרות לו בהרמתו ובסחיבתו של הטרף.
==מינים==
בסוג הומותריום קיימים עשרה מינים:
* H.latidens 
* H. serum
* H. ischyros
* H. aethiopicum
* H. hadarensis
* H. crenatidens
* H. nestianus
* H. nihowanensis
* H. ultimum
* H. sainzelli

== בתרבות ==
יונק זה הופיע בסדרה העולם החדש הפראי.

==קישורים חיצוניים==

קטגוריה:שנחרבים
קטגוריה:מגה-פאונה של הפליסטוקן באירואסיה
קטגוריה:מגה-פאונה של הפליסטוקן באמריקה הצפונית
קטגוריה:טורפים שחיו בפליוקן
קטגוריה:טורפים שחיו בפליסטוקן
קטגוריה:יונקים שחיו בפליסטוקן באסיה
קטגוריה:מאובני טקסונים שתוארו ב-1890
תאמאש פרישקין

תאמאש פרישקין (בהונגרית: Tamás Priskin; נולד ב-27 בספטמבר 1986) הוא כדורגלן הונגרי המשחק בעמדת החלוץ בקבוצת גיור. ייצג את נבחרת הונגריה ביורו 2016.
== קריירה ==
פרישקין החל את דרכו במועדון ההונגרי גיור, וב-9 באוגוסט 2006 השלים את מעברו לליגה האנגלית, כאשר חתם בווטפורד על חוזה לארבע שנים. פרישקין ערך את הופעת הבכורה שלו בווטפורד ב-19 באוגוסט 2006 מול אברטון. במהלך המשחק הוא בישל לדמיאן פרנסיס את השער הראשון של ווטפורד לעונה.

לאחר שלוש עונות בווטפורד, מתוכן תקופה קצרה בה הושאל לפרסטון נורת' אנד, עבר פרישקין לאיפסוויץ' טאון. את שער הבכורה שלו בקבוצה כבש ב-25 באוגוסט בהפסד 2-1 נגד פיטרבורו יונייטד במסגרת גביע הליגה. בפברואר 2010 הושאל לקווינס פארק ריינג'רס ובסיום העונה חזר לאיפסוויץ'. במרץ 2011 הושאל לסוונסי סיטי עד לסיום העונה. בנובמבר 2011 הושאל לדרבי קאונטי לתקופה של שישה שבועות.

ב-8 בפברואר 2012 עבר לאלניה ולדיקווקז הולדיקווקזית. כבר במשחקו הראשון בקבוצה הוא כבש שער ניצחון מול טורפדו מוסקבה, ובסך הכל שיחק שנתיים במועדון, במהלכן כבש 14 שערים.

עם סיום חלון ההעברות ב-1 בפברואר 2014 חתם פרישקין באוסטריה וינה והושאל לחצי עונה למכבי חיפה. ב-22 ביולי 2014 חזר לקבוצת נעוריו גיור. ב-1 ביולי 2015 חתם בסלובן ברטיסלאבה הסלובקית. ב-2 ביוני 2017 חתם בפרנצווארוש. בעונת 2018/2019 הושאל לסומבטהיי האלאדאש.

==קישורים חיצוניים==

קטגוריה:כדורגלנים הונגרים
קטגוריה:חלוצי כדורגל הונגרים
קטגוריה:כדורגלני גיור
קטגוריה:כדורגלני ווטפורד
קטגוריה:כדורגלני פרסטון נורת' אנד
קטגוריה:כדורגלני איפסוויץ' טאון
קטגוריה:כדורגלני קווינס פארק ריינג'רס
קטגוריה:כדורגלני סוונסי סיטי
קטגוריה:כדורגלני דרבי קאונטי
קטגוריה:כדורגלני אלניה ולדיקווקז
קטגוריה:כדורגלני אוסטריה וינה
קטגוריה:כדורגלני מכבי חיפה
קטגוריה:כדורגלני סלובן ברטיסלאבה
קטגוריה:כדורגלני פרנצווארוש
קטגוריה:כדורגלני סומבטהיי האלאדאש
קטגוריה:כדורגלנים זרים בישראל
קטגוריה:כדורגלני נבחרת הונגריה
קטגוריה:כדורגלני יורו 2016
קטגוריה:ספורטאים זרים בסלובקיה
קטגוריה:ספורטאים הונגרים באנגליה
קטגוריה:ספורטאים זרים ברוסיה
קטגוריה:ספורטאים הונגרים בישראל
קטגוריה:הונגרים שנולדו ב-1986
אמנואלה ד'אסטורגה

אמנואלה ד'אסטורגה (באיטלקית: Emanuele d'Astorga; 1680–1757?) היה מלחין איטלקי.

== חייו ==
ד'אסטורגה נולד בעיר אוגוסטה בסיציליה למשפחה אמידה ממעמד האצולה. סיציליה הייתה אז תחת שלטון ספרדי. את לימודיו המוזיקליים עשה בפלרמו ולאחר ריב עם אביו עזב את סיציליה והתיישב ברומא.

בשנת 1709 העלה בג'נובה את האופרה הראשונה שלו - דפני, שזכתה להצלחה רבה. בתוך הקהל היה הקיסר קרלוס ה-3 הטוען לכתר הספרדי שלקח אותו לפמלייתו בווינה והעניק לו פנסיה מלכותית נדיבה כדי שימשיך לכתוב מוזיקה.

לאחר שד'אסטורגה הסתבך בחובות הוא נאלץ לעזוב את וינה ולחזור עם משפחתו לסיציליה. כעבור ארבע שנים עזב את משפחתו ונדד ברחבי אירופה. לא ידוע עליו הרבה. גם שנת מותו אינה ברורה וכן מקום מותו: מדריד, ליסבון או טירה בבוהמיה.

במאה ה-19 נכתבו על ד'אסטורגה ספרים, מחזות ואף אופרה. בגלל חוסר בעובדות היסטוריות הומצאו עליו אגדות.
אחד המיתוסים הוא שאביו היה בין המורדים בשלטון הספרדי בסיציליה. הוא נתפס על ידי הספרדים שאילצו את אסטורגה ואמו לחזות בהוצאתו להורג. הספרדים שלחו את אסטורגה למנזר בעיר אסטורגה בספרד שם התחנך.

המלחין הגרמני יוהאן יוזף אברט (1915–1832) כתב ב-1866 אופרה בשם אסטורגה שבה ד'אסטורגה יוצא מדעתו וחוזר לשפיות רק לאחר שהוא שומע את אשתו שרה את הסטאבט מאטר שלו.

==יצירותיו של ד'אסטורגה==
ד'אסטורגה חיבר כ-150 קנטטות קאמריות. מהאופרה שלו דפני שרדה רק המערכה הראשונה. רוב יצירותיו נשכחו ורק הסטאבט מאטר עמד במבחן הזמן.

זו יצירה למקהלה קטנה ולאנסמבל קאמרי עם סולנים: 2 סופרנו, מצו סופרנו, טנור ובס. היצירה בת 9 חלקים ונמשכת כ-25 דקות. גם על זמן כתיבתה יש מחלוקת -1707 או 1730.

== קישורים חיצוניים ==

* 

קטגוריה:מלחינים איטלקים במאה ה-17
קטגוריה:מלחינים איטלקים במאה ה-18
קטגוריה:ילידי 1680
קטגוריה:נפטרים ב-1736
ארתור בנג'מין

ארתור לסלי בנג'מין (באנגלית: Arthur Leslie Benjamin; 18 בספטמבר 1893, סידני – 10 באפריל 1960, לונדון) היה מלחין, פסנתרן ומנצח יהודי-אוסטרלי.

==קורות חיים==
בשנת 1911 זכה בנג'מין במלגה מבית הספר התיכון העיוני בבריסביין לקולג' המלכותי למוזיקה באנגליה. אחרי שירות בחיל התותחנים ובחיל האוויר במלחמת העולם הראשונה. בין השנים 1914 ל-1916 היה מנצח התזמורת הסימפונית של ונקובר, קנדה ובשנת 1919 התמנה לפרופסור לפסנתר בקונסרבטוריון של סידני. הוא חזר לאנגליה בשנת 1921 והתמנה לפרופסור לפסנתר בקולג' המלכותי למוזיקה. בין תלמידיו בקולג' היה בנג'מין בריטן ואלאן הודינוט היה בין המלחינים המצליחים שלימד באופן פרטי. כפסנתרן ניגן לראשונה בבריטניה את הרפסודיה בכחול של ג'ורג' גרשווין, שהשפעתה ניכרה ב"קונצ'רטינו לפסנתר" שלו משנת 1926. 

בנג'מין מת בשנת 1960 ממחלת הסרטן. הוא נודע באדיבותו ובנדיבות שגילה לזולתו.
 
בנג'מין כתב אופרות רבות, ביניהן "ייקחנה השד", "פרימה דונה" ו"מניאנה" ו"בין שתי ערים", על פי ספרו של צ'ארלס דיקנס, שזיכתה אותו בפרס פסטיבל בריטניה לשנת 1951. עוד חיבר יצירות לתזמורת, שירים ומוזיקה לסרטים. הוא חיבר קונצ'רטו למפוחית פה בשביל לארי אדלר והכניס לאופנה את מוזיקת הקליפסו ביצירתו המפורסמת ביותר, "רומבה ג'מאיקה", שחיבר בשנת 1938, שעליה העניקה לו ממשלת ג'מאיקה חבית רום לשנה כתודה על פרסום שם ארצה ברבים. הוא כתב גם את הקנטטה "ענני סערה" לסרטו של אלפרד היצ'קוק, "האיש שידע יותר מדי" (1934, גרסה מחודשת 1956). בין היצירות שכתב: ג'יג הנהר האדום (1945), מחול קאריבי (1946), דיברטימנטו על נושאים של גלוק ו"סימפוניית מלחמה" קודרת, שחיבר בקנדה.

==קישורים חיצוניים==

* [http://www.youtube.com/watch?v=EAHSJQeXliY רמבה ג'מאיקה] בביצוע לשני פסנתרים, באתר יוטיוב
* 

קטגוריה:יהודים בצבא הבריטי במלחמת העולם הראשונה
קטגוריה:מלחינים יהודים בריטים
קטגוריה:מלחינים יהודים אוסטרלים
קטגוריה:פסנתרנים יהודים בריטים
קטגוריה:פסנתרנים יהודים אוסטרלים
קטגוריה:מנצחים יהודים בריטים
קטגוריה:מנצחים יהודים אוסטרלים
קטגוריה:מוזיקאים יהודים אוסטרלים
קטגוריה:סגל אוניברסיטת לונדון
קטגוריה:ילידי 1893
קטגוריה:נפטרים ב-1960
עץ סיפות

עץ סיפות עבור המחרוזת <code>BANANA</code> מרופדת עם <code>$</code>. מצביעי הסיפה מקווקווים.
במדעי המחשב, עץ סֵיפוֹת (Suffix Tree) הוא מבנה נתונים מסוג Trie דחוס, המכיל את כל הסיפות (סיומות) האפשריות של מחרוזת נתונה ומאפשר חיפוש וגישה מהירים לסיפות הללו, באמצעותו ניתן לאמת את קיומה של תת-מחרוזת כלשהי ביעילות.
שמו ניתן לו מצורת הרבים של המילה סֵיפָא - סיומת, בארמית.

עץ הסיפות של מחרוזת S באורך n הוא עץ שמקיים:
* קיימת התאמה 1-1 בין הסיפות של S והמסלולים מהשורש אל העלים.
* הקשתות מתאימות לתתי-מחרוזות לא ריקות.
* לכל הצמתים הפנימיים (פרט אולי לשורש) יש לפחות שני בנים.

כדי להבטיח קיום עץ כזה מוסיפים בסוף המחרוזת אות מיוחדת לסמן את סופה (ריפוד עם <code>$</code>). הדבר מבטיח כי שום סיפא אינה רישה של סיפא אחרת. מספר העלים בעץ סיפא הוא n ומספר הצמתים הפנימיים הוא כל היותר n-1.

== היסטוריה ==
עצי סיפות הומצאו ב-1973 על ידי ווינר (Weiner) שאף הציע אלגוריתם ליניארי לבנייתם, שהוגדר על ידי דונלד קנות' כ"אלגוריתם השנה של 1973". שיפור נוסף הוצע על ידי מקרייט (McCreight) ב-1976 שהציע אלגוריתם לבנייתם שזקוק לזיכרון ליניארי בלבד. בתחילת שנות ה-1990 מצא מדען המחשב הפיני אסקו יוקונן שיטה פשוטה לבניית עץ סיפות שנתון בצורה מקוונת בסיבוכיות זמן ומקום <math>O\left(n\right)</math> תוך שימוש בכמה אופטימיזציות, כולל מצביעי סיפא. רוב האלגוריתמים לעצי סיפות רצים בזמן ליניארי עבור אלפבית בגודל מוגדר, כשבמקרה הגרוע ביותר זמן הריצה הוא <math>O(n\log n)</math>.

== שימושים ==
מבנה הנתונים מאפשר מימוש יעיל של מספר אלגוריתמים, כמו מציאת תת-המחרוזת המשותפת הארוכה ביותר של שתי מחרוזות ושל אלגוריתם הדחיסה של זיו ולמפל (בפרט LZ77). מחרוזת עשויה לייצג גם מקטע של DNA, ועצי סיפות משמשים גם בתחום זה.

בהינתן עץ סיפות עבור מחרוזת <math>S</math> באורך <math>n</math> מספר פעולות ניתנות לביצוע יעיל:
* חיפוש מחרוזות ב-<math>S</math>:
** מציאת תת-מחרוזת <math>P</math> ב-<math>S</math> באורך <math>m</math> בזמן <math>O(m)</math>
** מציאת המופעים הראשונים של התבניות <math>P_1,\dots,P_q</math> שאורכן <math>m</math> בזמן <math>O(m)</math>
** מציאת <math>z</math> מופעים של התבניות <math>P_1,\dots,P_q</math> שאורכן <math>m</math> בזמן <math>O(m + z)</math>
** מציאת תת-מחרוזת של S אף אם מספר טעויות מותרות
** מציאת התאמות לביטויים רגולריים
* תכונות של מחרוזת:
** מציאת תת-המחרוזת המשותפת הארוכה ביותר של המחרוזות <math>S_i</math> ו-<math>S_j</math> בזמן <math>\Theta(n_i + n_j)</math>
** דחיסה של זיו ולמפל (בפרט LZ77) ב-<math>\Theta(n)</math>
** מציאת תת-מחרוזת חוזרת הארוכה ביותר ב-<math>\Theta(n)</math>

== מבני נתונים דומים ==
מבנה נתונים אחר שמאפשר חיפושים דומים, אך כנראה יעיל יותר מעשית, הוא (הייצוג כמערך קומפקטי יותר ויעיל, אולם בעל אותה סיבוכיות אסימפטוטית).

== לקריאה נוספת ==

<div style="direction: ltr;">
*
*
*Michael Rodeh, Vaughan Pratt and Shimon Even, Linear Algorithm for Data Compression via String Matching, Journal of the ACM 28 (1), 1981, 16 - 24.
*
*
*
*
</div>

==קישורים חיצוניים ==

סיפות, עץ
אבי סמולארק

אאוזביוש "אֵבִּי" סמולארק (בפולנית: Euzebiusz "Ebi" Smolarek; נולד ב-9 בינואר 1981 בלודז') הוא כדורגלן עבר פולני ששיחק בעמדת הקיצוני והחלוץ החוד. כיום 
מאמן את קבוצת הנוער של פיינורד.

אבי סמולארק הוא בנו של ולודז'ימייש סמולארק, שהיה מהכדורגלנים המובילים בפולין בשנות ה-80 והשתתף בשני מונדיאלים. אביו הלך לעולמו בשנת 2012.

== קורות חיים ==
סמולארק גדל בהולנד, היכן שאביו, ולודז'ימייז', שיחק בליגה ההולנדית הבכירה ואחר כך עבד שם כמאמן. סמולארק התקדם במחלקות הנוער של פיינורד עד שהגיע לקבוצה הבוגרת. בהמשך הקריירה שיחק בבורוסיה דורטמונד ובראסינג סנטנדר. בעת ששיחק בסנטנדר הוא הושאל לעונה אחת לבולטון וונדררס, ובסיום אותה עונה עזב את סנטנדר. בשנת 2009 עבר לשחק בקבוצת קוואלה מיוון. אחרי עונה אחת עבר לקבוצת פולוניה ורשה. בשנת 2011 חתם בקבוצת אל-ח'ור מקטאר ובשנת 2012 עבר לשחק בקבוצת דן האג. בהמשך השנה עבר לקבוצת יאגלוניה ביאליסטוק מפולין ושיחק בקבוצה עד שנת 2013.

ב-29 ביולי 2014 פרש אבי סמולארק ממשחק פעיל ומונה למאמן קבוצת הנוער של פיינורד.

==קישורים חיצוניים==

* 

קטגוריה:כדורגלנים פולנים
קטגוריה:חלוצי כדורגל פולנים
קטגוריה:לודז': כדורגלנים
קטגוריה:כדורגלני פיינורד
קטגוריה:כדורגלני בורוסיה דורטמונד
קטגוריה:כדורגלני ראסינג סנטנדר
קטגוריה:כדורגלני בולטון וונדררס
קטגוריה:כדורגלני קוואלה
קטגוריה:כדורגלני פולוניה ורשה
קטגוריה:כדורגלני אל-ח'ור
קטגוריה:כדורגלני דן האג
קטגוריה:כדורגלני יאגלוניה ביאליסטוק
קטגוריה:כדורגלני נבחרת פולין
קטגוריה:כדורגלני מונדיאל 2006
קטגוריה:כדורגלני יורו 2008
קטגוריה:ספורטאים זרים בהולנד
קטגוריה:ספורטאים פולנים בגרמניה
קטגוריה:ספורטאים פולנים בספרד
קטגוריה:ספורטאים פולנים באנגליה
קטגוריה:ספורטאים פולנים ביוון
קטגוריה:ספורטאים זרים בקטר
קטגוריה:כדורגלנים שהורשעו באימרוץ
קטגוריה:פולנים שנולדו ב-1981
פרינה

קולונה ונוס (Colonna Venus), העתק הפסל [[אפרודיטה מקנידוס, מעשי ידי הפסל פרקיטלס, שלו שימשה פרינה כדוגמנית.]]
העתק קדום של פסל אפרודיטה שלו דגמנה פרינה. הצלב על מצח הפסל הוא השחתה מתקופה מאוחרת שנוספה על ידי נוצרים במטרה להרוס את פסל האלה.
פרינה (ביוונית: Φρυνη) הייתה הטאירה מפורסמת (קורטזנה או זונת צמרת) ביוון העתיקה במאה הרביעית לפנה"ס. פרינה הייתה ידועה ביופייה, ובכך שהתאימה את המחיר שדרשה מהלקוחות שלה בהתאם לרגש שלה כלפיהם (לקוחות שאהבה במיוחד שילמו פחות), יחד עם זאת היא ידועה בכך שכמעט תמיד דרשה תשלום בגין שירותיה.

== קורות חיים ==
פרינה נולדה בתספיה שבבויאוטיה בשם מנסארטה אולם בשל צבע עורה כונתה "פרינה" משמעו - "קרפדה", והתגוררה מרבית חייה באתונה. במשך חייה הפכה עשירה ביותר, עד שהציעה לשקם את חומות תבאי בשנת 336 לפנה"ס לאחר שאלה נהרסו על ידי אלכסנדר הגדול, בתנאי שעל חומות העיר ייכתב:
: "נהרסו על ידי אלכסנדר, שוקמו על ידי פרינה הקורטזנה (הזונה)."
בשל יופייה הרב שימשה השראה ודגמנה עבור פסלים רבים, וכן דגמנה עבור הצייר אפלס שצייר את ונוס עולה מהים.

בשל יופייה אף שימשה השראה לציירים מודרניים כגון ז'אן לאון ג'רום אשר צייר את "Phryné devant l'Areopage" בשנת 1861 [https://web.archive.org/web/20060907231456/http://faculty.dwc.edu/wellman/Phryne.htm] וציירים רבים אחרים. [https://web.archive.org/web/20060916083045/http://www.mittelrhein-museum.de/bilder/stuck/big/phyrne.jpg] [https://web.archive.org/web/20070311154702/http://www.berlinerbildhauerschule.de/skulpturen/bilder/phyrne145.jpg] מלומדים סבורים כי היא שימשה דוגמנית עבור הפסל אפרודיטה מקינדוס מאת הפסל פרקסיטלס. הפסל הוצב במקדש אפרודיטה בתספיה, כפסל המסמל את האלה. 

פרינה הואשמה ונשפטה בטענה כי השתתפה במיסטריות האלאוסיניות, והגן עליה הנואם היפרידס, שהיה אחד ממאהביה. על פי המסופר, כאשר נדמה היה שהיא עומדת להיות מורשעת, הורידה את בגדיה, ולאחר ששופטיה ראו אותה ערומה, הם זיכו אותה (באותה עת האמינו כי יופי מעיד על אלוהות הנמצאת בתוך האדם, ויופייה היה כה רב שהשופטים לא יכלו להאמין שהיא אשמה).

לאחר שמלך לידיאה שהיה מכוער במיוחד רצה את שירותיה, ובשל כיעורו נקבה פרינה במחיר גבוה במיוחד, נאלץ המלך הנואש להסכים למחיר הגבוה בו נקבה ולהכפיל את המיסים בממלכתו על מנת לשלם לה. לעומתו, פרינה נתנה את שירותה לפילוסוף דיוגנס בחינם, מאחר שהעריצה את חוכמתו, וכן נתנה שירותים מוזלים לפילוסוף קסנוקרטס.

==קישורים חיצוניים==

פרינה עומדת למשפט ב[[אראופגוס, בית המשפט להוצאות להורג ביוון העתיקה. ציורו של ז'אן-לאון ז'רום.]]
* 

קטגוריה:יוונים בתקופה ההלנית
קטגוריה:קורטזנות בעת העתיקה
קטגוריה:נשים במאה ה-4 לפנה"ס
דון קרלוס ביואל

דון קרלוס ביואל (באנגלית: Don Carlos Buell; 23 במרץ 1818 - 19 בנובמבר 1898) היה מייג'ור גנרל בצבא ארצות הברית שנלחם בקרבות הסמינול, במלחמת ארצות הברית–מקסיקו ובמלחמת האזרחים האמריקנית.

==ביוגרפיה==
ביואל נולד בעיר מריאה שבאוהיו, וחי באינדיאנה לפני פרוץ מלחמת האזרחים. הוא סיים את האקדמיה הצבאית ב-1841 והוצב כסגן משנה בחיל הרגלים. במלחמת מקסיקו הוא שירת תחת פיקודם של זאכרי טיילור ווינפילד סקוט, קיבל שלושה עיטורי גבורה ונפצע בקרב על צ'ורובוסקו. בין המלחמות שירת כשליש צבאי בקליפורניה.

עם פרוץ מלחמת האזרחים סייע ביואל בארגון ארמיית הפוטומק ופיקד למשך זמן קצר על אחת מיחידותיה. בנובמבר 1861 החליף את ויליאם שרמן בראש מחוז אוהיו (שהפך לארמיית אוהיו ולאחר מכן לארמיית קמברלנד), והוטל עליו לפעול במזרח טנסי - אזור שהיה ידוע באהדתו לצפון והיה בעל חשיבות למאמצים הפוליטיים של המלחמה. ביואל התעלם מהפקודות שקיבל ויצא לעבר נאשוויל, אותה כבש ב-25 בפברואר 1862, תוך שהוא נתקל בהתנגדות מועטה בלבד. ב-21 במרץ קודם ביואל לדרגת מייג'ור גנרל.

בקרב שילה תגבר ביואל את כוחותיו של יוליסס גרנט, וסייע לו להביס את כוחות הדרום ב-7 באפריל 1862. ביואל גרס כי כניסתו לקרב מנעה את תבוסתו של גרנט, דבר שגרם לגרנט לנטור לו טינה לשנים לבוא. ביואל המשיך תחת פיקודו של הנרי האלק במצור על קורינת', ובחודשים יוני ויולי החל במסע בראש ארבע דיוויזיות לעבר צ'טנוגה, אך קווי האספקה שלו נותקו על ידי פרשיו של נייתן בדפורד פורסט, והתקדמותו נעצרה.

ביואל היה אחד הקצינים הבודדים בצבא הצפון שהיה בעל עבדים עם פרוץ המלחמה (שאותם ירש ממשפחתה של אשתו), ולכן נחשד על ידי רבים באהדה לדרום. חשדות אלה רק התגברו לאחר שביואל אכף מדיניות של התעלמות מאזרחי הדרום במהלך פעולותיו בטנסי ובאלבמה. ב-2 במאי 1862, כאשר העיר את'נס באלבמה נבזזה על ידי חיילי הצפון, העמיד ביואל למשפט צבאי את נציגו בעיר, ג'ון טורצ'ין. ב-30 בספטמבר 1862 נכנע הנשיא אברהם לינקולן ללחצים שהופעלו עליו, והורה כי הגנרל ג'ורג' תומאס יחליף בתפקידו את ביואל. תומאס סירב לקבל עליו את המינוי, ולינקולן נסוג בו והותיר בתפקיד את ביואל, אך טורצ'ין לא עמד לבסוף למשפט צבאי ואף קודם לדרגת בריגדיר גנרל.

בסתיו 1862 פלש הגנרל הדרומי ברקסטון בראג לקנטקי וביואל נאלץ לסגת צפונה עד לנהר האוהיו. צבאותיהם של השניים נלחמו ב-8 באוקטובר 1862 בקרב פריוויל, שהסתיים ללא הכרעה, אך עצר את התקדמות צבא הדרום ואילץ אותו לסגת לטנסי. לאחר שביואל לא הצליח לרדוף אחר כוחות הדרום הנסוגים הוא הודח מהפיקוד לטובת ויליאם רוזקרנס. ביואל נותר ללא תפקיד צבאי רשמי למשך שנה וחצי, אותן בילה באינדיאנפוליס, עד שעזב את השירות הצבאי ב-23 במאי 1864.

לאחר סיום המלחמה התגורר ביואל באינדיאנה ובקנטקי, עבד בתעשיית הברזל והפחם כנשיא "חברת הברזל של נהר גרין". הוא נפטר ברוקפורט שבמדינת קנטקי ונקבר בסנט לואיס, מיזורי, בבית הקברות בלהפונטיין.

==קישורים חיצוניים==

* 
* 

קטגוריה:אנשי צבא האיחוד
קטגוריה:גנרלים במלחמת האזרחים האמריקנית
קטגוריה:אוהיו: אישים
קטגוריה:אנשי הכוחות המזוינים של ארצות הברית במלחמת ארצות הברית–מקסיקו
קטגוריה:גנרלים בצבא ארצות הברית
קטגוריה:בוגרי האקדמיה הצבאית של ארצות הברית
קטגוריה:אמריקאים שנולדו ב-1818
קטגוריה:אמריקאים שנפטרו ב-1898
הטאירה

רומית, תבליט, המאה השנייה לספירה. חסר ראשה של הדמות בתבליט.]]
הטאירה (ביוונית: εταίραι, ברבים: הטאירי) היה המעמד הגבוה ביותר של זונות ביוון העתיקה - בדומה לקורטיזנות של אירופה בתקופת הרנסאנס. ההטאירי שימשו מלוות מתוחכמות שבילו עם לקוחות קבועים יותר מאשר מעניקות שירותי מין.

ביוון העתיקה ההטאירי היו למעשה נשים חופשיות בעלות השפעה. הן נדרשו ללבוש בגדים מיוחדים ולשלם מיסים, והורשו לאגור רכוש. מרביתן היו שפחות משוחררות או נשים זרות ולא נשים יווניות חופשיות. ההטאירי היו ידועות בכישוריהן בתחום הריקוד והמוזיקה, ובניגוד לנשים היווניות היו משכילות והיו מסוגלות לדבר על פילוסופיה ותרבות - הן היו הנשים היחידות שיכלו להשתתף בסימפוזיונים ולהביע דעתן - וגברים הקשיבו להן.

חשיבותן של ההטאירה באה לידי ביטוי בנאומו של אפולודורוס איש אכרנאי (המאה ה-4 לפנה"ס) "נגד נאיירה" , שבו אמר:
: "יש לנו הטאירה להנאה, פאלאקאה (פילגשים) לספק את צורכי הגוף, ונשים להוליד יורשים חוקיים ועל מנת לשמור באופן נאמן על תכולת הבית".

==הטאירי ידועות==
הידועה בין ההטאירי הייתה תרגליה - הטאירה איונית המוזכרת בכתביו של פלוטרכוס. הטאירי נוספות הן אספאסיה - הפילגש של פריקלס, רודופיס המוזכרת אצל סאפפו והרודוטוס, תאיס - פילגשו של אלכסנדר הגדול ואם שושלת תלמי ופרינה - קורטיזנה ידועה מהמאה ה-4 לפנה"ס.
הטאירה. [[פרנצ'ישק סמורקו, 1906]]

בשנת 2023 התגלה בישראל קבר של הטאירה עם מראת ברונזה נדירה שהשתמרה באופן יוצא דופן.

== ראו גם ==
* זנות ביוון העתיקה

== קישורים חיצוניים ==

* [https://web.archive.org/web/20130110204846/http://www.hist.uib.no/antikk/antres/Womens%20life.htm חיי נשים באתונה הקלאסית.]
* [http://penelope.uchicago.edu/~grout/encyclopaedia_romana/greece/hetairai/hetairai.html הטאירה - באנציקלופדיה רומנה.] 
* 
* 

==הערות שוליים==

קטגוריה:יוון העתיקה: חברה וחיי יומיום
*
קטגוריה:מונחים לנשים
קטגוריה:נשים ביוון העתיקה
כובולתי

כּוֹבּוּלֶתִּי (בגאורגית: ქობულეთი) היא עיר בגאורגיה במחוז הדרומי אג'ריה בנפת כובולתי. היא ממוקמת על החוף המזרחי של הים השחור, במרחק של 27 ק"מ מבתומי. העיר מאופיינת באקלים סובטרופי עדין, ואוויר נקי ומיונן. כובולתי היא עיר נופש של תיירים גאורגים ותושבים מהגוש הסובייטי לשעבר.

מקום ביקור בולט הוא יער עצי אורן המשתרע במקביל לחוף הים. העיר משמשת מרכז מנהלתי של נפת כובולתי. אוכלוסיית העיר מונה 16,546 איש.(2014) הוכרזה כעיר בשנת 1944.

== היסטוריה ==
לפי עדויות ארכאולוגיות שנתגלו ליד הכפר פיצ'וונארי (10 ק"מ צפונית לכובולתי), נאמר כי האזור ההררי שליד כובולתי התחיל להיות מיושב מהתקופה המזוליתית, ובתחילת תקופת הברונזה נכבש החלק הדרומי של קולכיס. אף נתגלתה התיישבות של האיספאני (ispani) באזור.

==קישורים חיצוניים==

* [https://web.archive.org/web/20071009095355/http://www.knr.ge/ שמורת הטבע של כובולתי], באנגלית

==הערות שוליים==

קטגוריה:גאורגיה: ערים
קטגוריה:אג'ריה
קטגוריה:גאורגיה: ערי חוף
קטגוריה:הים השחור: יישובים
נפת כובולתי

נפת כובולתי (בגאורגית: ქობულეთის რაიონი, מילולית: כּוֹבּוּלֶתיס ראיוֹני) היא נפה בחלק הדרום־מערבי של גאורגיה, בחלק הצפוני של הרפובליקה האוטונומית, והמחוז הגאורגי, אג'ריה. היא גובלת בנפת אוזורגתי מצפון. המרכז האדמיניסטרטיבי הוא העיר כובולתי, שנמתחת לאורך חופי הים השחור. נפת כובולתי מורכבת מיישוב עירוני אחד, 2 אזורים שאינם עירוניים ו־17 מועצות כפריות. ישנם 48 כפרים בנפה. בנפה יושבים נציגים מ־24 לאומים שונים החיים ביחד עם הגאורגים. 

נפת כובולתי ידועה במסורתה, הכנסת אורחים, אקלים סובטרופי עדין, אוויר ימי מיונן, השמש הזורחת בבהירות, וים חם.

האתרים הארכאולוגיים, המתוארכים לתקופת האבן, תחילת התקופה הפאודלית והעת העתיקה, מוכיחים כי הייתה התיישבות עירונית משמעותית בתקופת קולחידה העתיקה לאורך החוף המזרחי של הים השחור.

== נהרות ==
נפת כובולתי עשירה בנהרות, כגון: 
* נהר קינטרישי
* נהר צכויסצע'לי
* נהר אצ'ריסצע'לי
* נהר אוצ'חמורי
* נהר אצ'קווה 
* נהר דקווה

== מבנים נוספים בנפה ==
* 11 כנסיות (13 בבניה)
* 2 מסגדים
* 4 פארקים
* 15 מלונות

== קישורים חיצוניים ==

* 

קטגוריה:גאורגיה: נפות
קטגוריה:אג'ריה